የመመርመሪያ ነጥቦቹ አይ ካፒታል አፍሪካ ያዘጋጃቸው ናቸው፡፡ ሌሎች ነጥቦችንም እያዘጋጀን ነው፡፡ በመመዘኛ ነጥቦች አዘገጃጀት የካበተ ልምድ ያላቸው ዓለም አቀፍ ሸሪኮቻችን የቀመሯቸውን ነጥቦችም እንጠቀማለን ያሉት ዶ/ር ገመቹ፣ በቅርቡ በኮርፖሬት ጋቨርናንስ ላይ ከሚሰራውና የዓለም ባንክ ግሩፕ ከሆነው አይ ኤፍ ሲ (ኢንተርናሽናል ፋይናንሻል ኮርፖሬሽን) ጋር መፈራረማቸውን፣ የኩባንያዎችን የፈጠራ ችሎታ ለማጥናት ከጀርመኑ ላፕዚግ ዩኒቨርሲቲ ጋር፣ በሰው ኃይል አስተዳደር ላይ ደግሞ ከዩኒቨርሲቲ ኦፍ ኤሊኖይ ጋር ስምምነት እንዳላቸውና የእነሱን ተሞክሮ ከአገሪቱ ተጨባጭ ሁኔታ ጋር አዛምደው እንደ አንድ ፓኬጅ እንደሚጠቀሙ፤ ድርጅቱ ሙሉ ምርመራ አድርጉልኝ ካለ፣ ሁሉንም ወይም እነዚህን ብቻ አድርጉልኝ ካለም በተናጠል መርመረው ውጤቱን እንደሚሰጡ ገልፀዋል፡፡
